**Atâtea primăveri şi veri s-au dus...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atâtea primăveri şi veri s-au dus

Şi-atâtea ninse ierni, cu fruntea-n soare,

De când pe-o cruce ai murit Isus

Şi-ai înviat în Slava Ta cea mare!

Atâtea primăveri şi ierni la rând

Ce au trecut cu valurile vieţii...

Şi mă-ntrebam: O Doamne.. până când

Voi aştepta iar zorii Dimineţii?

Îmi arde-n suflet dor după Isus,

Un dor ce l-am primit din veşnicie

Mai aprig arde, de când El s-a dus

Să pregătească în cer, o-Mpărăţie...

Mi-e dor de Isus.. când talazuri bat

Şi plâng mereu cu faţa-mi la perete...

Răspunsurile-n suflet mi se zbat:

Doar El cunoaşte! Doar El totul vede!

Şi-n primăveri, când florile-nfloresc

În suflet, dând atâta bucurie

Mi-e dor de Tine.. Părinte ceresc:

Doar Tu dai pace-n inimi şi-armonie...

Mi-e dor.. când ploaia bate iar în geam,

Doar vrăbiile aceleaşi, drăgălaşe

Îmi ciripesc vesele de pe-un ram

Că ele cântă.. chiar de sunt golaşe,

Iar ploaia.. mai mult... parcă-n ciuda lor

Trimite apă multă pe câmpie...

Şi-atunci de Tine, Doamne.. iar mi-e dor,

Să vii.. să-mi dai în suflet, Apa Vie...

Mi-e dor să zbor spre cerurile-nalte

Să scap de-aceasta lume-atat de rea...

Mi-e dor.. iar rănile-s aşa de multe

Şi simt ca-n Ţara Ta.. n-oi mai intra...

Dar ştiu că Harul Tău dă Biruinţa

Acelui care-şi plange-al său, păcat...

Şi port în sufletu-mi upovăinţa:

Prin Har, eu voi păşi-n al Tău, Palat!

Upovăinţa=nădejde, speranţă

26.09.2015